**Ministru kabineta noteikumu projekta „****Personas datu aizsardzības pārkāpumu izmeklēšanas un novēršanas iekšējās kārtības obligātās prasības”** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Elektronisko sakaru likuma 68.1 panta otrā daļa. |
| 2. | Pašreizējā situācija un problēmas | Elektronisko sakaru likums uzliek pienākumus elektronisko sakaru komersantam attiecībā uz personas datu apstrādi, t.sk. pienākumu īstenot atbilstīgus tehniskus un organizatoriskus aizsardzības pasākumus, lai nepieļautu personas datu aizsardzības pārkāpumus.Elektronisko sakaru komersantam izstrādāta un ieviesta kārtība nepieciešama, lai pienācīgi un savlaicīgi reaģētu uz personas datu aizsardzības pārkāpumiem, kā to nosaka Eiropas Parlamenta un Padomes Direktīva 2009/136/EK ( 2009. gada 25. novembris), ar ko groza Direktīvu 2002/22/EK par universālo pakalpojumu un lietotāju tiesībām attiecībā uz elektronisko sakaru tīkliem un pakalpojumiem, Direktīvu 2002/58/EK par personas datu apstrādi un privātās dzīves aizsardzību elektronisko komunikāciju nozarē un Regulu (EK) Nr. 2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā.Ja uz personas datu aizsardzības pārkāpumiem nereaģē pienācīgi un savlaicīgi, tie var abonentam vai attiecīgajai personai radīt būtiskus ekonomiskos zaudējumus un sociālo kaitējumu. Tādēļ, tiklīdz elektronisko sakaru komersants uzzina par šādu pārkāpumu, tam būtu jāpaziņo par pārkāpumu kompetentajai valsts iestādei un jāveic visi nepieciešamie pasākumi pārkāpuma un tā seku novēršanai, kā arī pārkāpuma iemeslu konstatēšanai. Abonenti vai citi datu subjekti, kuru dati un privātā dzīve var tikt negatīvi skarti šo pārkāpumu dēļ, būtu bez kavēšanās jābrīdina un jāinformē, lai tie varētu veikt nepieciešamos piesardzības pasākumus. Pārkāpums ir jāuzskata kā negatīvi ietekmējošs abonenta vai datu subjekta datus un privāto dzīvi, ja tā rezultātā var notikt, piemēram, identitātes zādzība vai krāpšana, fizisks kaitējums, būtisks pazemojums vai kaitējums reputācijai saistībā ar publiski pieejamu komunikācijas pakalpojumu sniegšanu.  |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Ministru kabineta noteikumi noteiks obligātās prasības, kas elektronisko sakaru komersantam jāievēro, izstrādājot personas datu aizsardzības pārkāpumu izmeklēšanas un novēršanas iekšējo kārtību, kurā ir iekļaujama informācija par pasākumiem, kurus pakalpojuma sniedzējam ir jāveic, konstatējot personas datu aizsardzības pārkāpumu un veicot preventīvās darbības, lai pienācīgi un savlaicīgi reaģētu uz personas datu aizsardzības pārkāpumiem un tos nepieļautu, t.sk. ne retāk kā reizi gadā veiktu jebkāda veida apmācību komersantu ieskatā personas datu aizsardzības un informācijas tehnoloģiju drošība jomā, lai nodrošinātu komersanta atbilstīgo darbinieku kompetenci minētajās jomās |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts neierobežo un nesašaurina nevienas personu grupas vai indivīda tiesības. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |   Esošie un potenciālie elektronisko sakaru pakalpojumu lietotāji, kā arī 407 Sabiedrisko pakalpojumu regulēšanas komisijā reģistrētie elektronisko sakaru komersanti (elektronisko sakaru komersantu skaits 2011.gada 3.jūnijā), kas nodrošina publisko elektronisko sakaru tīklu vai sniedz elektronisko sakaru pakalpojumus. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

*Anotācijas III - VII sadaļa – projekts šīs jomas neskar.*

Tieslietu ministrs A.Štokenbergs

26.07.2011. 9:30

M.Indāns

67223131, martins.indans@dvi.gov.lv